ᱠᱚᱢᱟᱨᱟᱢ ᱵᱷᱤᱢ ᱦᱚᱱᱚᱛ

ᱠᱚᱢᱟᱨᱟᱢ ᱵᱷᱤᱢ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱠᱚᱢᱟᱨᱟᱢ ᱵᱷᱤᱢ ᱱᱟᱜᱽᱨᱟᱦᱟ (city) ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱧᱩᱢ ᱫᱚ ᱥᱚᱦᱤᱫᱽ ᱠᱚᱢᱟᱨᱟᱢ ᱵᱷᱤᱢ ᱟᱜ ᱧᱩᱛᱩᱢ ᱠᱷᱚᱱ ᱠᱚ ᱫᱚᱦᱚ ᱟᱠᱟᱫᱼᱟ, ᱡᱟᱦᱟᱸ ᱫᱚ ᱜᱚᱸᱰ ᱡᱟᱹᱛ ᱨᱮᱱ ᱛᱟᱦᱮᱸ ᱠᱟᱱᱟᱭ ᱾

 ᱱᱟᱜᱟᱢ 
ᱱᱚᱶᱟᱦᱚᱱᱚᱛ ᱫᱚ ᱞᱟᱦᱟ ᱛᱮ ᱟᱥᱤᱯᱷᱟᱵᱟᱫᱽ ᱢᱮᱱᱛᱮ ᱠᱚ ᱵᱟᱰᱟᱭᱮᱫ ᱛᱟᱦᱮᱸᱫ ᱾ ᱱᱚᱶᱟ ᱮᱞᱚᱠᱟ ᱫᱚ ᱟᱭᱢᱟ ᱨᱟᱡᱽ ᱵᱚᱝᱥᱚ ᱨᱤᱱ ᱨᱟᱡᱟ, ᱡᱮᱞᱮᱠᱟ ᱠᱟᱴᱤᱭᱟ, ᱢᱳᱨᱭᱚ, ᱥᱟᱛᱵᱟᱦᱚᱱ, ᱪᱟᱞᱩᱠᱭᱚ, ᱠᱩᱛᱩᱵᱽ ᱥᱟᱦᱤᱥ ᱟᱨ ᱟᱥᱟᱯᱷ ᱡᱟᱦᱤᱥ ᱮᱢᱟᱱ ᱠᱚ ᱥᱟᱥᱚᱱ ᱞᱮᱫ ᱛᱟᱦᱮᱸᱫ, ᱑᱙᱐᱕ ᱥᱟᱹᱦᱤᱛ ᱨᱮ ᱱᱚᱶᱟ ᱫᱚᱠᱚ ᱵᱮᱱᱟᱣ ᱞᱮᱫ ᱛᱟᱦᱮᱸᱫ, ᱢᱮᱱᱠᱷᱟᱱ ᱛᱟᱭᱚᱢ ᱛᱮ ᱱᱚᱶᱟ ᱫᱚ ᱟᱫᱤᱞᱟᱵᱟᱫᱽ ᱦᱚᱱᱚᱛ ᱨᱮ ᱠᱚ ᱢᱮᱥᱟ ᱞᱮᱫ ᱛᱟᱦᱮᱸᱫ ᱾ ᱑᱙᱑᱓ ᱨᱮ ᱱᱚᱶᱟ ᱫᱚ ᱦᱮᱰᱠᱩᱣᱟᱴᱚᱨ ᱵᱮᱱᱟᱣ ᱞᱮᱫ ᱛᱟᱦᱮᱸᱫ, ᱢᱮᱱᱠᱷᱟᱱ ᱑᱙᱔᱑ ᱨᱮ ᱟᱫᱤᱞᱟᱵᱟᱫᱽ ᱨᱮ ᱠᱚ ᱦᱮᱰᱠᱩᱣᱟᱴᱚᱨ ᱠᱮᱫᱼᱟ ᱾  ᱚᱱᱟ ᱛᱟᱭᱚᱢ ᱟᱨᱫᱚᱲᱦᱟ ᱒᱐᱑᱖ ᱨᱮ ᱟᱫᱤᱞᱟᱵᱟᱫᱽ ᱦᱚᱱᱚᱛ ᱠᱷᱚᱱ ᱠᱚ ᱵᱷᱮᱜᱟᱨ ᱠᱮᱫᱼᱟ ᱾  ᱱᱚᱶᱟ ᱦᱚᱱᱚᱛ ᱫᱚ ᱜᱚᱸᱰ ᱡᱟᱹᱛ ᱨᱤᱤᱡ ᱵᱤᱨ ᱠᱚᱢᱟᱨᱟ ᱵᱷᱤᱢ ᱟᱜ ᱧᱩᱛᱩᱢ ᱛᱮ ᱠᱚ ᱧᱩᱢᱟᱹᱨᱩ ᱠᱮᱫᱼᱟ ᱒᱐᱑᱖ ᱠᱷᱚᱱ ᱾

 ᱚᱛᱱᱚᱜ 
ᱱᱚᱶᱟ ᱦᱚᱱᱚᱛ ᱫᱚ ᱔᱓᱐᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱛᱮ ᱟᱴᱮᱫ ᱟᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱯᱟᱦᱴᱟ ᱨᱮ ᱵᱩᱨᱩ ᱢᱮᱱᱟᱜᱼᱟ ᱟᱨ ᱯᱨᱟᱱᱦᱤᱛᱟ ᱜᱟᱰᱟ ᱥᱟᱢᱟᱝ ᱥᱮᱦᱮᱫ ᱥᱟᱶ ᱥᱚᱢᱚᱡᱷᱮ (parallel) ᱞᱤᱸᱡᱤᱱ ᱠᱟᱱᱟ ᱾

ᱱᱚᱶᱟ ᱫᱚ ᱟᱫᱚᱜ ᱠᱟᱱ ᱡᱤᱣᱤ ᱡᱟᱹᱛ ᱜᱤᱫᱤ ᱠᱚᱣᱟᱜ ᱵᱟᱥᱟ ᱛᱷᱟᱱ ᱠᱟᱱᱟ ᱾ ᱥᱤᱨᱯᱩᱨ ᱵᱤᱨ ᱫᱚ ᱠᱩᱞ ᱟᱨ ᱮᱴᱟᱜ ᱵᱤᱨ ᱡᱤᱭᱟᱹᱞᱤ ᱠᱚᱣᱟᱜ ᱜᱷᱟᱨᱚᱡᱽ ᱠᱟᱱᱟ ᱾ ᱠᱚᱴᱚᱱ (Cotton) ᱟᱨ ᱦᱳᱲᱳ ᱫᱚ ᱱᱚᱸᱰᱮᱱᱟᱜ ᱢᱩᱬ ᱪᱟᱥ ᱠᱟᱱᱟ ᱾

 ᱰᱮᱢᱚᱜᱨᱟᱯᱷᱤᱠ 
ᱱᱚᱶᱟ ᱦᱚᱱᱚᱛ ᱨᱮ ᱫᱚ ᱵᱟᱹᱲᱛᱤ ᱠᱟᱛᱮ ᱟᱹᱫᱤᱵᱟᱹᱥᱤ ᱦᱚᱲ ᱠᱚ ᱢᱮᱱᱟᱜ ᱠᱚᱣᱟ ᱾ ᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱨᱮ ᱕᱙᱒,᱘᱓᱑ ᱦᱚᱲ ᱠᱚ ᱛᱟᱦᱮ ᱠᱟᱱᱟ ᱾

 ᱠᱷᱚᱸᱰ 
ᱱᱚᱶᱟ ᱦᱚᱱᱚᱛ ᱨᱮ ᱵᱟᱨᱭᱟ ᱠᱷᱟᱽᱱᱟ ᱠᱷᱚᱸᱫ ᱢᱮᱱᱟᱜᱼᱟ; ᱠᱚᱢᱟᱨᱟᱢ ᱵᱷᱤᱢ ᱟᱨ ᱠᱟᱜᱚᱡᱽᱱᱟᱜᱟᱨ ᱾ ᱱᱚᱶᱟ ᱠᱤᱱ ᱟᱨᱦᱚᱸ ᱑᱕ ᱜᱚᱴᱟᱝ ᱦᱩᱰᱤᱧᱼᱠᱷᱚᱸᱰ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾.

 ᱦᱤᱰᱤᱧ ᱠᱷᱚᱸᱰ (Mandals) 

 ᱫᱷᱟᱹᱲ ᱮᱞ  ᱠᱚᱢᱟᱨᱟᱢ ᱵᱷᱤᱢ ᱠᱷᱟᱡᱽᱱᱟ ᱠᱷᱚᱸᱰ  ᱠᱟᱜᱟᱡᱽᱱᱟᱜᱟᱨ ᱠᱷᱟᱡᱽᱱᱟ ᱠᱷᱚᱸᱰ᱑   ᱣᱟᱱᱠᱤᱰᱤ  ᱵᱮᱡᱽᱡᱩᱨ᱒  ᱞᱤᱝᱜᱟᱯᱩᱨ  ᱯᱮᱧᱪᱤᱠᱟᱞᱯᱮᱴ᱓  ᱡᱟᱹᱭᱱᱳᱨ  ᱠᱟᱜᱚᱡᱽᱱᱟᱜᱟᱨ᱔  ᱛᱤᱨᱤᱭᱟᱱᱤ  ᱠᱚᱣᱛᱷᱟᱞᱟ᱕  ᱠᱚᱢᱟᱨᱟᱢ ᱵᱷᱤᱢ  ᱪᱤᱱᱛᱟᱞᱟᱢᱟᱱᱮᱯᱟᱞᱞᱤ᱖  ᱠᱮᱨᱟᱢᱮᱨᱤ  ᱫᱟᱦᱮᱜᱚᱶ᱗  ᱥᱤᱨᱯᱩᱨ (U)  ᱥᱤᱨᱯᱩᱨ (T)᱘  ᱨᱮᱵᱽᱵᱮᱱᱟ 

ᱥᱟᱹᱠᱷᱭᱟᱹᱛ

ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮᱱᱟᱜ ᱦᱚᱱᱚᱛ ᱠᱚ